ddrg/super_eurlex huggingface dataset:
A Bizottság határozata

(1999. október 13.)

a tagállamok által nyúlhús és tenyésztettvad-hús behozatalára feljogosított harmadik országbeli létesítmények ideiglenes jegyzékeinek megállapításáról szóló 97/467/EK bizottsági határozat módosításáról

(az értesítés a C(1999) 3276. számú dokumentummal történt)

(EGT vonatkozású szöveg)

(1999/697/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére és 7. cikkére,

mivel:

(1) A legutóbb a 98/556/EK határozattal [3] módosított 97/467/EK bizottsági határozat [4] megállapította azon harmadik országbeli létesítmények ideiglenes jegyzékét, amelyekből a tagállamok nyúlhús és tenyésztettvad-hús behozatalát engedélyezik; mivel az említett határozat nem tartalmazza a laposmellű futómadarak húsát előállító létesítményeket.

(2) A tagállamok még nem határozták meg a laposmellű futómadarak húsának behozatalára engedélyezett harmadik országok jegyzékét, valamint az ilyen hús Közösségbe történő behozatalára vonatkozó állat-egészségügyi feltételeket és állat-egészségügyi bizonyítványokat.

(3) A tagállamok a 97/467/EK határozatnak megfelelően 1999. október 1-jéig engedélyezhetik a létesítmények részére a laposmellű futómadarak húsának behozatalát.

(4) Az 1999. október 1-jei időpont helyébe a 2000. október 1-jei időpont lép annak érdekében, hogy tovább mérlegelhessék a következőkben szükséges rendelkezéseket, nevezetesen a harmadik országok azon észrevételei fényében, amelyeket az egészségügyi és növény-egészségügyi intézkedések alkalmazásáról szóló megállapodás B. mellékletének rendelkezéseivel összhangban tettek, valamint a meglévő kereskedelem fenntartása céljából.

(5) Mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/467/EK határozat 1. cikke (2) bekezdésének a) pontjában az "1999. október 1-jéig" szövegrész helyébe a "2000. október 1-jéig" szövegrész lép.

2. cikk

Ennek a határozatnak a tagállamok a címzettjei.

Kelt Brüsszelben, 1999. október 13-án.

a Bizottság részéről

David Byrne

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 266., 1998.10.1., 86. o.

[4] HL L 199., 1997.7.26., 57. o.

--------------------------------------------------
A Bizottság határozata

(1999. november 5.)

a tagállamok által nyúlhús és tenyésztettvad-hús behozatalára feljogosított harmadik országbeli létesítmények ideiglenes jegyzékeinek megállapításáról szóló 97/467/EK határozat módosításáról

(az értesítés a C(1999) 3583. számú dokumentummal történt)

(EGT vonatkozású szöveg)

(1999/757/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (4) bekezdésére,

(1) mivel a nyúlhúst és tenyésztettvad-húst előállító létesítmények ideiglenes jegyzékeit a legutóbb a 98/556/EK bizottsági határozattal [3] módosított 97/467/EK bizottsági határozat [4] állította össze;

(2) mivel Új-Kaledónia jegyzéket küldött a nyúlhúst és tenyésztettvad-húst előállító azon létesítményekről, amelyek vonatkozásában a felelős hatóságok tanúsítják, hogy a létesítmények összhangban vannak a közösségi szabályokkal;

(3) mivel tehát össze lehet állítani a nyúlhúst és tenyésztettvad-húst előállító létesítmények ideiglenes jegyzékét Új-Kaledónia tekintetében;

(4) mivel tehát a 97/467/EK bizottsági határozatot ennek megfelelően módosítani kell;

(5) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/467/EK határozat melléklete az e határozat mellékletében szereplő szöveggel egészül ki.

2. cikk

Ezt a határozatot 1999. november 6-tól kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1999. november 5-én.

a Bizottság részéről

David Byrne

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 266., 1998.10.1., 86. o.

[4] HL L 199., 1997.7.26., 57. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

Territorio: Nueva CaledoniaTerritorium: Ny KaledonienGebiet: NeukaledonienΠεριοχή: Νέα ΚαληδονίαTerritory: New CaledoniaTerritoire: Nouvelle-CalédonieTerritorio: Nuova CaledoniaGebied: Nieuw-CaledoniëTerritório: Nova CaledóniaAlue: Uusi-KaledoniaTerritorium: Nya Kaledonien

1 | 2 | 3 | 4 | 5 | 6 |

EA31 | OCEF | Bourail | Province Sud | SH-CP | b |

--------------------------------------------------
A Bizottság határozata

(1999. május 25.)

a tagállamok által vadhús behozatalára feljogosított harmadik országbeli létesítmények ideiglenes jegyzékeinek megállapításáról szóló 97/468/EK határozat módosításáról

(az értesítés a C(1999) 1373. számú dokumentummal történt)

(EGT vonatkozású szöveg)

(1999/343/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/603/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére,

(1) mivel a 97/468/EK bizottsági határozat [3] megállapította a vadhústermelő létesítmények ideiglenes jegyzékét;

(2) mivel Tunézia megküldte azoknak a vadhústermelő létesítményeknek a jegyzékét, amelyek tekintetében az illetékes hatóságok tanúsítják, hogy a létesítmények összhangban vannak a közösségi szabályokkal;

(3) mivel így Tunézia tekintetében megállapítható a vadhústermelő létesítmények ideiglenes jegyzéke;

(4) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/468/EK határozat melléklete e határozat mellékletének szövegével egészül ki.

2. cikk

Ezt a határozatot 1999. május 25-től kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1999. május 25-én.

a Bizottság részéről

Franz Fischler

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 199., 1997.7.26., 30. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

"País: TÚNEZLand: TUNESIENLand: TUNESIENΧώρα: ΤΥΝΗΣΙΑCountry: TUNISIAPays: TUNISIEPaese: TUNISIALand: TUNESIËPaís: TUNÍSIAMaa: TUNISIALand: TUNISIEN

1 | 2 | 3 | 4 | 5 |

G 001 | Sotex-Luda | La Mornaghia | | C" |

--------------------------------------------------
A Bizottság határozata

(1999. július 28.)

a 90/675/EGK tanácsi irányelv alapján harmadik országból behozott egyes termékszállítmányok fizikai ellenőrzésének csökkentett gyakoriságáról szóló 94/360/EK bizottsági határozat módosításáról

(az értesítés a C(1999) 2517. számú dokumentummal történt)

(EGT vonatkozású szöveg)

(1999/518/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre [1] és különösen annak 22. cikkének (6) bekezdésére,

(1) mivel Svájc illetékes hatóságai 1999. július 16-án értesítették a Bizottság szolgálatait, hogy két alkalommal dietilstilbösztrolt (DES) fedeztek fel egy, az Amerikai Egyesült Államokban (USA) lévő létesítményből behozott marhahúsban;

(2) mivel – mérgező hatásaira tekintettel – a DES használata az egyes hormon- vagy tireosztatikus hatású anyagoknak és a ß-agonistáknak az állattenyésztésben történő felhasználására vonatkozó tilalomról szóló 96/22/EK tanácsi irányelv 2. cikkének a) alpontja és 3. cikkének a) alpontja alapján tiltott [2];

(3) mivel ugyanezen okok miatt a DES használata az USA-ban is tiltott;

(4) mivel a Bizottság szolgálatai nem kaptak hivatalos magyarázatot az USA hatóságaitól e problémáról vagy a helyzet ellenőrzésére irányuló intézkedésekről;

(5) mivel a közösségi állat-egészségügyi határállomásoknál alkalmazott ellenőrzési intézkedéseknek ki kell terjedniük a sztilbénekre irányuló különleges vizsgálatokra is;

(6) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/360/EK határozat [3] 1a. cikke (1) bekezdése második francia bekezdésének helyébe a következő szöveg lép:

"– minden egyes szállítmányból két hatósági mintát vesznek és megvizsgálják azokat a melengesztrol-acetát, a trenbolon és a zeranol xenobiotikus hormonok mindegyike és a sztilbének – a dietilstilböesztrolt is beleértve – szermaradványaira, valamint a tesztoszteron, progeszteron és 17-béta-ösztradiol természetes hormonok szermaradványainak rendkívül magas szintjére vonatkozóan."

.

2. cikk

Ennek a határozatnak a tagállamok a címzettjei.

Kelt Brüsszelben, 1999. július 28-án.

a Bizottság részéről

Franz Fischler

a Bizottság tagja

[1] HL L 24., 1998.1.30., 9 o.

[2] HL L 125., 1996.5.23., 3 o.

[3] HL L 158., 1994.6.25., 41 o.

--------------------------------------------------
A Bizottság határozata

(1999. július 2.)

a Guatemalából származó halászati termékek behozatalára vonatkozó különleges feltételek megállapításáról szóló 98/568/EK határozat módosításáról

(az értesítés a C(1999) 1828. számú dokumentummal történt)

(EGT vonatkozású szöveg)

(1999/487/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel módosított [1], a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,

(1) mivel a Guatemalából származó halászati és akvakultúra-termékek behozatalára vonatkozó különleges feltételek megállapításáról szóló, 1998. október 6-i 98/568/EK bizottsági határozat [3] 1. cikke megállapítja, hogy Guatemalában a "Dirección General de Servicios Pecuarios (Digesepe) del Ministerio de Agricoltura, Ganadería y Alimentación" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság;

(2) mivel a guatemalai kormány átalakítását követően a halászati termékekre vonatkozó egészségügyi bizonyítványok kiállításával foglalkozó illetékes hatóság (Digesepe) helyébe az "Area de Inocuidad de Alimentos – Unidad de Normas y Regulaciones (AIA – UNR)" lépett, és ezen új hatóság képes a hatályban lévő jogszabályok alkalmazásának hatékony ellenőrzésére; mivel ezért módosítani kell a 98/568/EK határozatban említett illetékes hatóság megnevezését, valamint az említett határozat A. mellékletében szereplő egészségügyi bizonyítványmintát;

(3) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 98/568/EK határozat a következőképpen módosul:

1. Az 1. cikk helyébe a következő szöveg lép:

"1. cikk

Guatemalában az "Area de Inocuidad de Alimentos – Unidad de Normas y Regulaciones (AIA – UNR) del Ministerio de Agricultura, Ganaderia y Alimentación" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság."

2. Az A. melléklet helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 1999. július 2-án.

a Bizottság részéről

Franz Fischler

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 277., 1998.10.14., 27. o.

--------------------------------------------------

MELLÉKLET

A. MELLÉKLET

+++++ TIFF +++++

+++++ TIFF +++++

--------------------------------------------------
A Bizottság határozata

(1999. december 10.)

az "ANIMO" üzenet kódolásáról szóló 93/70/EGK határozatnak az emlősökből származó feldolgozott fehérje egyes fajtáinak felvétele érdekében történő módosításáról

(az értesítés a C(1999) 4251. számú dokumentummal történt)

(EGT vonatkozású szöveg)

(1999/874/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikkének (3) bekezdésére,

mivel:

(1) A legutóbb a 98/168/EK határozattal [3] módosított 93/70/EGK határozattal [4] az ANIMO üzenetek gyors megértése érdekében a Bizottság meghatározta az állatok és az állati termékek esetében használatos kódokat.

(2) A Bizottság a 97/735/EK határozatában [5] az emlősökből származó hulladék egyes fajtáinak kereskedelmére új rendelkezéseket állapított meg. E rendelkezések meghatározzák, hogy különösen a származási tagállamnak és az áru rendeltetési helye szerinti tagállamnak tájékoztatnia kell egymást az áru fajtájáról és rendeltetési helyéről az ANIMO számítógépes hálózat útján.

(3) A Bizottság a 98/168/EK határozatával módosította a 93/70/EGK határozatot az emlősökből származó hulladék egyes fajtáinak kereskedelmében használt kódok kiegészítése érdekében.

(4) E szempontból az élő állatok és állati termékek módosított kódjai hiányosnak bizonyultak, és a hiányzó termékeket be kell vonni a határozat hatálya alá.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/70/EGK határozat melléklete a következőképpen módosul:

Az

"I.3. ÁLLATI EREDETŰ TERMÉKEK"

fejezet 12.,

"Takarmányozásra vagy más célra szánt, feldolgozott állati fehérje (lisztek és töpörtyűk) – Kedvtelésből tartott állatok eledele"

c. pontja a következő szöveggel egészül ki:

| "1 | 2 | 3 |

05 A 12-01 pontban nem említett, emlős eredetű, feldolgozott állati fehérje állati takarmányozásra | | | |

01 – Hús- és csontliszt | 47010501000000 | | |

02 – Vérliszt | 47010503000000 | | |

03 – Csontliszt | 47010504000000 | | |

04 – Szárított töpörtyű | 47010508000000 | | |

05 – E lisztek keverékei | 47010599000000" | | |

2. cikk

Ennek a határozatnak a tagállamok a címzettjei.

Kelt Brüsszelben, 1999. december 10-én.

a Bizottság részéről

David Byrne

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 62., 1998.3.3., 37. o.

[4] HL L 25., 1993.2.2., 34. o.

[5] HL L 294., 1997.10.28., 7. o.

--------------------------------------------------
A Bizottság határozata

(1999. október 19.)

az ANIMO-központ és a tagállamok közötti együttműködés szabályainak megállapításáról szóló 92/486/EGK határozat módosításáról

(az értesítés a C(1999) 3358. számú dokumentummal történt)

(EGT vonatkozású szöveg)

(1999/716/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztés-technikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikkének(3) bekezdésére,

(1) mivel a közösségi szinten – különösen tanulmányok és szemináriumok keretében – elvégzett különböző munkálatokkal kapcsolatban felül kell vizsgálni az ANIMO számítógépes hálózati rendszer felépítését annak érdekében, hogy egy, a különféle számítógépes alkalmazásokat integráló állat-egészségügyi rendszert lehessen bevezetni;

(2) mivel a legutóbb a 98/222/EK határozattal [3] módosított, az ANIMO-központ és a tagállamok közötti együttműködés szabályainak megállapításáról szóló, 1992. szeptember 25-i 92/486/EGK határozatot [4] módosítani kell az ANIMO hálózat folyamatosságának biztosítására;

(3) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/486/EGK tanácsi határozat a következőképpen módosul:

A 2a. cikk a következő (4) bekezdéssel egészül ki:

"(4) Az 1999. április 1-jétől 2000. március 31-ig terjedő időszakra az 1. cikkben megadott koordináló hatóságok biztosítják, hogy az ugyanezen cikkben említett szerződéseket egy évre meghosszabbítsák.

E bekezdés tekintetében a következő díjat kell alkalmazni:

Egységenként 386 euró a legutóbb a 98/167/EK határozattal [5] módosított 96/295/EK határozatban felsorolt valamennyi ANIMO-egységért (központi egység, helyi egység, állat-egészségügyi határállomás)."

2. cikk

Ez a határozat 1999. április 1-jén lép hatályba.

3. cikk

Ennek a határozatnak a tagállamok a címzettjei.

Kelt Brüsszelben, 1999. október 19-én.

a Bizottság részéről

David Byrne

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 82., 1998.3.19., 50. o.

[4] HL L 291., 1992.10.7., 20. o.

[5] HL L 62., 1998.3.3., 33. o.

--------------------------------------------------
A Bizottság határozata

(1999. szeptember 15.)

a Malajziából (a félszigetről) és Ausztráliából származó egyes repülőkutyákkal, kutyákkal és macskákkal kapcsolatos védőintézkedésekről szóló 1999/507/EK határozat módosításáról

(az értesítés a C(1999) 2975. számú dokumentummal történt)

(EGT vonatkozású szöveg)

(1999/643/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/43/EK irányelvvel [1] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre [2] és különösen annak 18. cikkének (7) bekezdésére,

(1) mivel az 1999/507/EK határozattal [3] a Bizottság védőintézkedéseket fogadott el a Malajziából (a félszigetről) és Ausztráliából származó repülőkutyákkal, kutyákkal és macskákkal kapcsolatban a Nipah-, illetve a Hendra-betegség vonatkozásában; mivel az Ausztráliából behozott macskákra vonatkozó vizsgálati követelményeket úgy kell módosítani, hogy megengedjék a Hendra-betegség vírusa elleni antitest kimutatására validált diagnosztikai eljárás alkalmazását;

(2) mivel e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/507/EK határozat 3. cikke (2) bekezdésének második francia bekezdése a következőképpen módosul:

1. Az "IgM- és IgG-kifogásos ELISA-teszt" szövegrész helyébe a "szérumneutralizációs teszt" szövegrész lép.

2. A "10 nap" helyébe "14 nap" lép.

2. cikk

A tagállamok az Ausztráliával kapcsolatban alkalmazott intézkedéseiket úgy módosítják, hogy azok összhangba kerüljenek e határozattal.

Erről értesítik a Bizottságot.

3. cikk

Ennek a határozatnak a tagállamok a címzettjei.

Kelt Brüsszelben, 1999. szeptember 15-én.

a Bizottság részéről

Franz Fischler

a Bizottság tagja

[1] HL L 162., 1996.7.1., 1. o.

[2] HL L 268., 1991.9.24., 56. o.

[3] HL L 194., 1999.7.27., 66. o.

--------------------------------------------------
A Bizottság határozata

(1999. március 26.)

a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról szóló 93/197/EGK határozat módosításáról

(az értesítés a C(1999) 754. számú dokumentummal történt)

(EGT vonatkozású szöveg)

(1999/252/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 14. cikkére, 15. cikkének a) pontjára és 16. cikkére,

(1) mivel a legutóbb az 1999/236/EK határozattal [2] módosított 93/197/EGK bizottsági határozat [3] meghatározza a törzskönyvezett lófélék, valamint a tenyésztési és termelési célú lófélék behozatalára vonatkozó állat-egészségügyi feltételeket és állatorvosi bizonyítványt;

(2) mivel a 93/197/EGK határozat II. mellékletében foglalt A, B, C, D és E egészségügyi bizonyítvány III. fejezetének d) pontját a 93/510/EGK határozat [4] módosította annak érdekében, hogy engedélyezze harmadik országból a törzskönyvezett lófélék és a tenyésztési és termelési célú lófélék Közösségbe történő behozatalát, mielőtt az előírt, a feladást megelőző 90 napos tartózkodási idő letelik, ha e lóféléket közvetlenül hozták be a tagországokból a küldő harmadik országba ezen időszak alatt;

(3) mivel azonban a lófélék tulajdonosának vagy a tulajdonos képviselőjének nyilatkozatában elmulasztották kiigazítani a megfelelő szóhasználatot; mivel az egyértelműség érdekében a nyilatkozat szóhasználatát a II. melléklet III. fejezete d) pontjában foglalt A, B, C, D és E egészségügyi bizonyítvány szóhasználatához kell igazítani;

(4) mivel a 93/197/EGK határozatot ennek megfelelően módosítani kell;

(5) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/197/EGK bizottsági határozat II. mellékletében foglalt A, B, C, D és E állat-egészségügyi bizonyítványban foglalt, az állat tulajdonosa vagy képviselője által tett nyilatkozat 2. pontja helyébe a következő szöveg lép:

"2. Az állat vagy ellésétől fogva

-ban

(exportáló ország)

tartózkodik (3), vagy az elmúlt 90 napban közvetlenül az Európai Közösség tagországából hozták be (3), vagy legalább 90 nappal a nyilatkozatot megelőzően hozták be az exportáló országba (3)."

2. cikk

Ennek a határozatnak a tagállamok a címzettjei.

Kelt Brüsszelben, 1999. március 26-án.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 87., 1999.3.31., 13. o.

[3] HL L 86., 1993.4.6., 16. o.

[4] HL L 238., 1993.9.23., 44. o.

--------------------------------------------------